ສຫລ ຈະຮັບເອົາ ອົບພະຍົບ ຊາວຊີເຣຍ 10,000 ຄົນ ໃນປີໜ້ານີ້
ບັນດາ​ສະມາຊິກ ​ສະພາ​ສະຫະລັດ ຈຳນວນ​ນຶ່ງ ພວມ​ກົດ​ດັນ​ລັດຖະບານ ​ທ່ານ​ໂອ​ບາມາ ​ໃຫ້​ເຮັດຫຼາຍຂຶ້ນຕື່ມ ​ເພື່ອ​ຮັບ​ມື​ກັບ​ວິ​ກິດ​ການ​ອົບ​ພະຍົບ.
ສະຫະລັດກ່າວວ່າ ຕົນຈະຮັບເອົາ ອົບພະຍົບຊາວຊີເຣຍ ຢ່າງນ້ອຍ 10,000 ຄົນ ໃນປີທີ່ຈະມາເຖິງນີ້ ແລະ ເພີ້ມການ ຊ່ວຍເຫຼືອດ້ານມະນຸດສະທຳ ແກ່ພວກທີ່ຫລົບໜີ ຈາກຄວາມ ຮຸນແຮງ ໃນຊີເຣຍ ການປະກາດດັ່ງກ່າວມີຂຶ້ນ ໃນຂະນະທີ່ ບັນດາສະມາຊິກ ສະພາສະຫະລັດ ຈຳນວນນຶ່ງ ພວມກົດດັນ ລັດຖະບານ ທ່ານໂອບາມາ ໃຫ້ເຮັດຫຼາຍຂຶ້ນຕື່ມ ເພື່ອຮັບມືກັບ ວິກິດການອົບພະຍົບ ຜູ້ສື່ຂ່າວວີໂອເອ Mike Richman ມີ ລາຍງານຕື່ມ ຊຶ່ງໄຊຈະເລີນສຸກຈະນຳມາສະເໜີທ່ານໃນອັນດັບ ຕໍ່ໄປ ສະຫະລັດ ໄດ້ຮັບເອົາອົບພະຍົບຊາວຊີເຣຍ ປະມານ 1,500 ຄົນແລ້ວ ນັບຕັ້ງແຕ່ ສົງຄາມ ກາງເມືອງຂອງປະເທດດັ່ງກ່າວ ໄດ້ລະເບີດຂຶ້ນ ເມື່ອຫຼາຍກວ່າ ສີ່ປີຜ່ານມາ ໃນວັນພະຫັດທີ 10 ກັນຍາ ຜ່ານມາ ສະຫະລັດໄດ້ປະກາດແຜນການ ເພື່ອຊ່ວຍເຫຼືອອົບ ພະຍົບຊາວຊີເຣຍ ຕື່ມອີກ ໂດຍກ່າວວ່າ ຕົນຈະຮັບເອົາຢ່າງນ້ອຍ 10,000 ຄົນ ໃນປີໜ້ານີ້ ທຳນຽບຂາວກ່າວວ່າ ປະທານາທິບໍດີ ບາຣັກ ໂອບາມາ ຕົກລົງໃຫ້ຊາວອົບພະຍົບເຂົ້າມາ ໃນປະເທດໄດ້ ໂດຍເລີ້ມຕົ້ນໃນເດືອນໜ້ານີ້ ໂຄສົກທຳນຽບຂາວ ທ່ານ Josh Earnest ເວົ້າວ່າ ທຳນຽບຂາວ ໄດ້ຖືກກົດດັນໃຫ້ເຮັດຫຼາຍຂຶ້ນ ເພື່ອຮັບມືກັບວິກິດການ ດ້ານມະນຸດສະທຳ ໃນຢູໂຣບ ໃນວັນພຸດທີ 9 ກັນຍາ ຜ່ານມາ ສະມາຊິກສະພາສູງ ສະຫະລັດ ທ່ານ John McCain ສັງກັດ ພັກຣີພັບບລີກັນ ໄດ້ກ່າວຄຳປາໄສທີ່ສະເທືອນໃຈ ຮຽກຮ້ອງ ສະຫະລັດ ໃຫ້ການຊ່ວຍເຫຼືອ ທີ່ດີກວ່ານີ້ ແກ່ຊາວອົບພະຍົບ ທ່ານຢືນຢູ່ຄຽງຂ້າງພາບຂະຫຍາຍ ຂອງສົບ ເດັກຊາຍອາຍຸ 3 ປີ ຊາວຊີເຣຍ ທີ່ຖືກຄື້ນທະເລພັດຂຶ້ນຝັ່ງ ຫຼັງຈາກທີ່ລາວຈົມນ້ຳຕາຍ ພ້ອມກັນກັບ ອ້າຍ ແລະ ແມ່ ຂອງລາວ ໃນເວລາເຮືອລຳນ້ອຍຂອງພວກເຂົາເຈົ້າ ໄດ້ຂວ້ຳ ໃນຂະນະທີ່ມັນມຸ້ງໜ້າໄປຍັງ ປະເທດກຣິສ ທ່ານ ແມັກເຄນ ກ່າວວ່າ ພາບອັນນັ້ນ ໄດ້ ທ່ານ ແມັກເຄນ ເວົ້າວ່າ ການປະກາດໃນວັນພະຫັດທີ 10 ກັນຍາ ຜ່ານມາ ຂອງທຳນຽບຂາວ ມີຂຶ້ນ ໃນຂະນະທີ່ຊາວອົບພະຍົບຈຳນວນຫຼວງຫຼາຍເປັນປະຫວັດການ ໄດ້ຫລັ່ງໄຫລ ເຂົ້າໄປໃນເຂດ Balkan ຜ່ານໄປຍັງ ຮັງກາຣີ ຊຶ່ງໄດ້ກົດດັນອອສເຕຣຍ ໃຫ້ໂຈະການບໍລິການ ຂະບວນລົດໄຟຂ້າມຊາຍແດນຕ່າງໆ ຍ້ອນ ຮັງກາຣີ ເປັນຈຸດຜ່ານທີ່ສຳຄັນ ສຳຫລັບຊາວອົບພະຍົບ ຜູ້ຫວັງທີ່ຈະເດີນທາງໄປເຖິງເຢຍຣະມັນ ແລະ ບັນດາປະເທດອື່ນໆ ຢູ່ທາງພາກຕາເວັນຕົກຂອງສະຫະພາບຢູໂຣບ (JOSH EARNEST, WHITE HOUSE SPOKESMAN) (JOHN McCAIN, US SENATOR)